
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏1 בספטמבר 2016

כח' אב תשע"ו

מכרז מס' 26/7.2016: הפעלת מעבדה לסיוע ותמיכה בהוראת ביולוגיה בבתי הספר

הבהרה 1

סיכום תשובות לשאלות שהגיעו עד לתאריך 11.8.2016
1. כללי

1. המועד האחרון להגשת הצעות למכרז שבנדון הינו 7.9.2016 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

5. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 4 – תיאור הפרויקט והיקפו
1. סעיף 4.2.4, עמוד 6
יש לתקן את הסעיף כדלקמן:

"אספקת החומרים מחייבת את צוות הקבלן לעמוד בקשר עם גורמי אספקה מיומנים בארץ ובעולם. המנהל האקדמי במעבדה נמצא בקשר עם המשרד כדי לקבל את כל אישור לרכישת חומרים מתאימים, בטיחותיים ומתאימים למטרות ההוראה בבתי הספר."
2. סעיף 4.6.5, עמוד 9
האחוזים בסעיף זה מתייחסים לשיעור הניסויים שיפותחו בהתאמה ליחידות הלימוד.

לעומת זאת, בטבלת הקריטריונים שבנספח 8, המספרים מתייחסים לכמות הניסויים שיפותחו  או יותאמו.

3. סעיף 4.9.1, עמוד 11
סעיף זה מבוטל
4. סעיף 4.9.2, עמוד 11
הסעיף נשאר ללא שינוי.
5. סעיף 4.9.6, עמוד 11
הסעיף נשאר ללא שינוי.
6. סעיף 4.9.10, עמוד 11
סעיף זה מבוטל
7. סעיף 4.10.3, עמוד 12
הסעיף נשאר ללא שינוי.
8. סעיף 4.12.3, עמוד 12
יש לשנות את תדירות הגשת דוח הסיכום, במקום דוח חצי שנתי יוגש דוח סיכום כל 4 חודשים (לפחות 3 דוחות בשנה).
המשרד יהיה רשאי לדרוש הגשת דוחות נוספים במהלך השנה.

9. סעיף 4.14.1, עמוד 13
כל הכמויות המופיעות במכרז תואמות לכמויות המופיעות בטבלאות להשוואת ההצעות שבנספח 8, ובכלל זה כמות הניסויים שיותאמו כאמור בסעיף 4.7.
3. פרק 5 – כח האדם של הקבלן והאמצעים הנדרשים לביצוע המכרז

1. סעיף 5.4, עמוד 14
הסעיף נשאר ללא שינוי.

אין במכרז כל מחוייבות שהקבלן יעסיק מורים שמלמדים כיום בפועל.
2. סעיף 5.13, עמוד 16
הקבלן לא יכול להעסיק במסגרת מכרז זה מורים אשר מלמדים ומגישים תלמידים לבחינת בגרות במקצוע הביולוגיה.
4. פרק 6 – פיצוי מוסכם
סעיף 6.3, עמוד 19
הפרק נשאר ללא שינוי.
5. פרק 8 – זכויות יוצרים
תוכנית ייחודית הינה תוכנית רלוונטית לנושא שפותחה על ידי הקבלן הוא בעל הזכויות על התוכנית.

יתר הסעיפים ישארו ללא שינוי.

6. פרק 10 – אחריות משפטית
הפרק נשאר ללא שינוי.
7. פרק 13 – מבנה ותכולת ההצעה
1. סעיף 13.1, עמוד
עלות המרצים הינה על חשבון המשרד.

2. סעיף 13.1.5, עמוד
הסעיף נשאר ללא שינוי.

8. פרק 14 – הקריטריונים לבחירת הקבלן
יש לתקן את משקולות סעיפי האיכות והצעת המחיר המופיעים בסעיפים 14.1, 14.2 ו- 14.4, כדלקמן:

שיקלול ההצעות יחושב על בסיס של 40% מהציון המשוקלל של סעיפי האיכות ועוד 60% מהציון המשוקלל של סעיף המחיר.
כל זאת בהתאמה למשקולות המופיעים בנספח מספר 8 – טבלאות השוואת ההצעות.
9. נספח מספר 7 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני נעבדה שברשות המציע – על המציע לפרט את נתוני המעבדה שברשותו עפ"י המפרט המופיע.
5. סעיף 10 – נתוני מנהל המעבדה המיועד – יש לפרט את ניסיונו של מנהל המעבדה המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 10 לבין קורות החיים.
6. סעיף 11 – נתוני ראש אקדמי למעבדה - יש לפרט את ניסיונו של ראש האקדמי למעבדה המיועד ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 11 לבין קורות חיים.
7. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

